На основу члана 55, 57. и 60. Закона о јавним набавкама ("Службени гласник РС" бр. 124/12, 14/15 и 68/15), Одлуке о покретању поступка јавне набавке број **О/11-2015/Р** број 5608 од 25.09.2015. године и Решења о образовању комисије за јавну набавку број 5609 од 25.09.2015. године, Наручилац припрема:

**ПОЗИВ ЗА ПОДНОШЕЊЕ ПОНУДА**

**Назив наручиоца**: „ЈУП Истраживање и развој“ д.о.о. Београд

**Адреса наручиоца**: Вељка Дугошевића 54, Београд

**Интернет страница наручиоца**: <http://www.piu.rs>

**Врста наручиоца**: Привредно друштво са ограниченом одговорношћу

**Врста поступка јавне набавке:** Отворени поступак јавне набавке радова

**За радове**: набавка радова - постављање преградних панела за преграђивање простора у објекту НТП Звездара

**Назив и ознака из општег речника набавке**: **45450000 –** Остали завршни грађевински радови.

**Критеријум/елементи критеријума за доделу уговора:** најнижа понуђена цена.

Начин преузимања конкурсне документације, односно интернет адресa где је конкурсна документација доступна:

|  |
| --- |
| Конкурсна документација се преузима у складу са чланом 62. став 1. Закона о јавним набавкама на:Интернет адреси <http://www.piu.rs> Порталу јавних набавки [www.portal.ujn.gov.rs](http://www.portal.ujn.gov.rs)  |

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл:

|  |
| --- |
| * Подаци о пореским обавезама се могу добити у Пореској управи, Министарства финансијa, 11000 Београд, Саве Машковића, 3-5, [www.poreskauprava.gov.rs](http://www.poreskauprava.gov.rs);
* Подаци о заштити животне средине се могу добити у Агенцији за заштиту животне средине, Београд, Руже Јовановића 27а, [www.sepa.gov.rs](http://www.sepa.gov.rs) и у Министарству енергетике, развоја и заштите животне средине, Београд, Немањина 22-26, www.merz.gov.rs;
* Подаци о заштити при запошљавању и условима рада се могу добити у Министарству рада, запошљавања и социјалне политике, Београд, Немањина 11, [www.minrzs.gov.rs](http://www.minrzs.gov.rs);
 |

Начин подношења понуде и рок за подношење понуде:

|  |
| --- |
| Понуђачи своје понуде подносе у затвореним ковертама, са назнаком назива и адресе понуђача, поштом или лично преко писарнице на следећу адресу:**"ЈУП Истраживање и развој" д.о.о. Београд****Вељка Дугошевића 54,****са назнаком ,,НЕ ОТВАРАТИ – ПОНУДА,,** **за јавни набавку број О/11-2015/У – набавка радова - постављање преградних панела за преграђивање простора у објекту НТП Звездара**Рок за подношење понуда је 30 (тридесет) дана од дана објављивања овог јавног позива на Порталу јавних набавки. Благовременим ће се сматрати све понуде које стигну на адресу наручиоца, најкасније последњег дана истека рока, односно **12.11.2015. до 12,00 часова**. Неблаговременом понудомће се сматрати она понуда коју је наручилац примио након истека рока за подношење понуда. Благовременост се цени према дану и сату приспећа у писарницу наручиоца, а не према дану и сату предаје пошти.Неблаговремену понуду Комисија за јавну набавку наручиоца ће, по окончању поступка отварања понуда, вратити неотворену понуђачу са назнаком да је поднета неблаговременоВажност понуде је 60 (шесдесет) дана од дана отварања понуда. |

Место, време и начин отварања понуда:

|  |
| --- |
| Отварање понуда обавиће се јавно, истог дана по истеку рока за подношење понуда, односно **12.11.2015. године у 13,00 часова** уз присуство овлашћених представника понуђача, на адреси Вељка Дугошевића 54, НТП Звездара, Београд. Овлашћени представници понуђача подносе пуномоћје да могу присуствовати отварању понуда на самом отварању пре почетка поступка отварања понуда.Незатворене и неблаговремене понуде, неће бити разматране. |

Услови под којима представници понуђача могу учествовати у поступку отварања понуда:

|  |
| --- |
| У поступку отварања понуда активно могу учествовати само овлашћени представници понуђача. Представник понуђача дужан је да достави уредно оверено овлашћење за учествовање у отварању понуда. |

Рок за доношење одлуке:

|  |
| --- |
| Одлука о додели уговора у поступку предметне набавке донеће се на основу члана 108. Закона о јавним набавкама ("Службени гласник РС" бр. 124/12, 14/15 и 68/15) у року од 25 дана од дана отварања понуда, уз примену критеријума најнижа понуђена цена. |

**Лице за контакт**: Татјана Војводић

**Остале информације**: e-mail: tender@piu.rs